یش (اداکار)

نوین کمار گاؤڑا، جو اپنے اسٹیج نام راکنگ اسٹار یش سے جانے جاتے ہیں، ایک بھارتی اداکار ہیں، جو کنڑا فلموں میں اپنے کام کے لیے جانے جاتے ہیں۔ فلموں میں کام کرنے سے پہلے، آپ اسٹیج ڈراما اور ٹیلیویژن سوپ میں نظر آتے تھے۔

یش نے اپنے فلمی سفر کا آغاز 2007ء میں فلم جمبڑا ہڈوگی میں معاون کردار نبھاتے ہوئے کیا۔ 2008ء میں آپ موگنا مانسو میں رادھیکا پنڈت کے ساتھ نظر آئے۔ اس فلم میں یش نے مرکزی کردار نبھایا۔ یہ فلم کامیاب قرار پائی اور یش انے اپنی اداکاری کے لیے فلم فیئر اعزاز برائے بہترین معاون اداکار حاصل کیا۔ اس فلم کے بعد موڈلاسلا (2010ء)، کراتکا (2011ء)، ڈراما (2012ء)، گوگلی (2013ء)، راجا ہلی (2013ء)، گجا کیسری (2014ء)، مسٹر اینڈ مسز راماچری (2014) ماسٹر پیس (2015ء) اور سنتھو اسٹریٹ فارورڈ (2016ء) یش کئی تجارتی طور پر کامیاب فلموں میں نظر آئے۔ مستقبل میں ان کی فلم کے جی ایف جاری کی جائے گی۔ یہ فلم سب سے مہنگی کنڑا فلم ہے۔ اس کا بجٹ 80 تا 100 کروڑ ہے۔ اس کے علاوہ آپ 2019ء میں فلم مائی نیم از کراتکا اور رانا میں جلوہ گر ہوں گے۔ کنڑا سنیما میں ان کی کامیابی براڈکاسٹنگ میڈیا کی طرف سے اچھے طریقے سے پیش کی گئی ہے اور اکثر انہیں کرناٹک کے مشہور اداکاروں کی فہرست میں شامل کیا جاتا ہے۔

ابتدائی زندگی 
نوین کمار گاؤڑا ہاسن ضلع، کرناٹک کے ایک قصبے بھونہلی میں ووکلگا خاندان میں پیدا ہوئے۔ ان کے والد ارن کمار جے پہلے ایک ٹرانسپورٹ کمپنی بی ایم ٹی سی میں کام کرتے تھے اور ان کی والدہ پشپا ایک گھریلو خاتون ہیں۔ ان کی ایک چھوٹی بہن نندنی ہے۔ انہوں نے اپنا بچپن میسور میں گزارا اور وہاں مہاجنا ہائی اسکول میں پڑھائی کی۔ اپنی پڑھائی کے بعد انہوں نے بینکا ڈراما گروپ میں شمولیت کی۔ یہ گروپ معروف ڈراما نگار بی وی کرنتھ نے قائم کیا تھا۔

حوالہ جات

بیرونی روابط 
 
 

بقید حیات شخصیات
اکیسویں صدی کے بھارتی مرد اداکار
بھارتی مرد فلمی اداکار
بھارتی مرد ٹیلی ویژن اداکار
کنڑا سنیما کے مرد اداکار
کنڑا پس پردہ کے گلوکار
میسور کے مرد اداکار
1986ء کی پیدائشیں
کنڑا مرد اداکار